รายงานการประชุมคณะผู้บริหาร หัวหน้าส่วนราชการและหัวหน้าฝ่าย เทศบาลเมืองสัตหีบ

เมื่อวันจันทร์ที่ 5 กุมภาพันธ์ ๒๕๖1 เวลา ๐๙.๓๐ น.

ณ ห้องประชุมสภาเทศบาลเมืองสัตหีบ

..........................................................................

**ผู้มาประชุม**

 ๑. นายณรงค์ บุญบรรเจิดศรี นายกเทศมนตรี

 2. นายไตรเทพ ทศวงศ์ชาย รองนายกเทศมนตรี

 3. นายไชยเทพ บุญเลิศ รองนายกเทศมนตรี

 4. นายพนธกร ใคร่ครวญ รองนายกเทศมนตรี

 5. นายสุริยัณห์ สว่างจิตต์ ที่ปรึกษานายกเทศมนตรี

 6. นายประสิทธิ์ เงินชัย ที่ปรึกษานายกเทศมนตรี

 7. นางอ้อย ปลีเจริญ รองปลัดเทศบาล/รักษาการปลัดเทศบาล

 8. นายอัครเดช หนูช่วย รองปลัดเทศบาล

 9. นางบังอร นิ่มบุญ หัวหน้าฝ่ายอำนวยการ/รก.หัวหน้าสำนักปลัดเทศบาล

 10. นางสาวศิริสันต์ พวงนาค ผู้อำนวยการกองการศึกษา

 11. นายวุฒิศักดิ์ สุริโย ผู้อำนวยการกองช่าง

 12. นางวรรณลดา ใจรักษ์ หัวหน้าฝ่ายบริหารงานคลัง/ รก.ผู้อำนวยการกองคลัง

 13. นายยศพัทธ์ เวชมุข นิติกรชำนาญการ/รก.ผู้อำนวยการกองวิชาการและแผนงาน

 ๑4. นางเสาวนีย์ ไหมดี พยาบาลวิชาชีพชำนาญการ/ รก.ผู้อำนวยการกอง

 สาธารณสุขและสิ่งแวดล้อม

 15. นางยุพา ยังกมลโสภา ครูผู้ดูแลเด็ก/ รก.หัวหน้าศูนย์พัฒนาเด็กเล็กศรีดรุณา

 16. นายธัญญา ผลไสว หัวหน้าฝ่ายการโยธา

 ๑7. นางจิราลักษณ์ รังษา หัวหน้าฝ่ายแผนที่ภาษีและทะเบียนทรัพย์สิน

 18. นางมัทนา จันทร์เทศ หัวหน้าฝ่ายพัฒนารายได้

 19. นางอุคริยา พรวิลาศสิริ นักวิชาการจัดเก็บรายได้ชำนาญการ

 20. นายธิติต์วัฒน์ ศัพทเสวี นักจัดการงานเทศกิจชำนาญการ

**ผู้ไม่มาประชุม**

1. นายต่อศักดิ์ ตระกูลธงชัย เลขานุการนายกเทศมนตรี ติดภารกิจ

**ผู้เข้าร่วมประชุม**

 1. นางสาวรสสุคนธ์ ภมรสวัสดิ์ เจ้าพนักงานพัสดุชำนาญงาน

 2. นางสาวนภ ฮอนแลนด์ เจ้าพนักงานธุรการปฏิบัติงาน

 3. นางสาวประภาภรณ์ ฤทธิ์มนตรี เจ้าพนักงานธุรการปฏิบัติงาน

 4. นางสาวธิษิรินทร์ ปัญญายุทธศักดิ์ นักวิชาการตรวจสอบภายในปฏิบัติการ

 2. นางสาวพิชญาปภา คุมพเศวต ผู้ช่วยเจ้าพนักงานธุรการ

/ เริ่มประชุม ....

-๒-

เริ่มประชุมเวลา ๐๙.๓๐ น.

**ระเบียบวาระที่ ๑** เรื่อง ที่ประธานแจ้งให้ที่ประชุมทราบ

นายณรงค์ บุญบรรเจิดศรี - จากที่เทศบาลได้จัดทำเวทีประชาคมตามชุมชนต่างๆ จำนวน 5 วัน ครอบคลุม

นายกเทศมนตรี ทั้ง 15 ชุมชน อยากให้ทางกองสวัสดิการฯ ได้ไปประมวลเรื่องราวต่างๆ ว่าเป็น

 ความสำเร็จหรือไม่ ผลที่ได้จากการทำเวทีประชาคมเป็นอย่างไร มีอะไรที่ต้องนำมา

 ปรับเปลี่ยนรูปแบบอย่างไร การทำเวทีประชาคมเป็นการลงไปรับฟังปัญหาของชุมชน

 ต่างๆ เมื่อทำประชาคมแล้วก็ควรติดตามและหาแนวทางแก้ไขปัญหาต่างๆ ให้กับชุมชน

 และนำเรื่องราวต่างๆ ที่ได้มาประมวลผล แนะนำให้แยกออกเป็น ๒ กลุ่มใหญ่

 1. กลุ่มการแก้ไขปัญหาเรื่องสาธารณูปโภคต่างๆ ที่ทางเทศบาลรับผิดชอบดูแลอยู่

 เช่น การฝึกอบรมอาชีพต่างๆ

 2. เรื่องคุณภาพชีวิต ที่เป็นเรื่องที่ประชาชนเดือดร้อน ไม่ว่าจะเป็นด้านความเป็นอยู่

 ด้านสุขภาพ หรือจะเป็นปัญหาเรื่องพื้นที่ข้างเคียง ทางกองสวัสดิการฯ ควรประมวลมา

 ให้มันชัดเจน และนำไปปฏิบัติแก้ไขในโอกาสต่อไป ก็ควรที่จะเร่งแก้ไขดำเนินการให้

 เสร็จ แต่ถ้ามีปัญหาหรืออุปสรรคที่ไม่สามารถแก้ไขได้ให้แจ้งผู้บริหาร เพื่อหาแนวทาง

 แก้ไขต่อไป

* ทางเทศบาลขอรับการสนับสนุนจากฐานทัพเรือสัตหีบให้ปรับปรุงแก้ไขในเรื่องของ

สวนสาธารณะหนองตะเคียน ซึ่งประกอบไปด้วยกองช่างและหน่วยงานเทศกิจ อยากให้

ดูแลความเรียบร้อย นานๆจะมีโอกาสที่ผู้บังคับบัญชาของทางฐานทัพเรือให้ความสำคัญ

อยากให้ช่วยรักษามิตรภาพที่ดีไว้ด้วย

* ขอเชิญ รองอ้อย

นางอ้อย ปลีเจริญ - เรียนท่านประธานและผู้เข้าร่วมประชุมทุกท่าน

รองปลัดเทศบาล เนื่องจากวันนี้มีข้าราชการที่มาบรรจุใหม่ 2 ท่าน ขอแนะนำ

1. นางสาวธิษิรินทร์ ปัญญายุทธศักดิ์ น้องมุข อายุ 23 ปี ตำแหน่ง นักวิชาการตรวจสอบ

ภายในปฏิบัติการ

1. นางสาวประภาภรณ์ ฤทธิ์มนตรี น้องแอ๋ม อายุ 29 ปี ตำแหน่ง เจ้าพนักงานธุรการ

ปฏิบัติงาน ทั้ง 2 ท่านจะอยู่ในส่วนของสำนักปลัดฯ เป็นการมาบรรจุครั้งแรก

 จึงอยากฝากให้ทุกท่านช่วยแนะนำหรือให้คำปรึกษาด้วย ถ้าน้องมีปัญหาไปปรึกษา

 ก็อยากให้ช่วยสอนหรือแนะนำน้องเขาด้วย

นายณรงค์ บุญบรรเจิดศรี - ขอยินดีกับข้าราชการใหม่สำหรับเทศบาลเมืองสัตหีบ อยากให้รู้สึกว่าเทศบาลคือ

 นายกเทศมนตรี บ้านอีกหลัง ที่ต้องช่วยกันดูแล เพื่อให้บ้านของเราอยู่เย็นเป็นสุข ทำหน้าที่ที่สอบมา

 ได้มาทำงานให้ดี การทำงานราชการก็คือให้บริการกับพี่น้องประชาชนอย่างดีที่สุด และ

 ถูกต้องตามระเบียบข้อกฎหมาย หรือตามหน้าที่ที่เราจะให้บริการให้ดี เมื่อมีโอกาสมา

 ทำงานตรงนี้ก็ควรทำให้ดีที่สุด

**ระเบียบวาระที่ ๒** - เรื่อง รับรองรายงานการประชุมครั้งที่ผ่านมา เมื่อวันพฤหัสบดีที่ 2 พฤศจิกายน

นายณรงค์ บุญบรรเจิดศรี นายณรงค์ บุญบรรเจิดศรี 2560 ช่วยตรวจรายงานการประชุมว่ามีข้อความใดที่ต้องแก้ไขบ้าง หรือว่ามีการบันทึก

 นายกเทศมนตรี คลาดเคลื่อนแล้วความหมายเปลี่ยนแปลงไปหรือไม่ถ้ามีเนื้อหาส่วนไหนที่ต้องการ

 แก้ไขเพิ่มเติม สามารถแจ้งแก้ไขหลังการประชุมได้ที่สำนักปลัดฯ

 / มติที่ประชุม ....

-3-

มติที่ประชุม - รับรองรายงานการประชุม

 **ระเบียบวาระที่ ๓** ๓.๑ เรื่องการติดตามผลการปฏิบัติงานสืบเนื่องการประชุมครั้งที่ผ่านมา

นายณรงค์ บุญบรรเจิดศรี - ไม่มีเรื่องติดตาม

นายกเทศมนตรี

 ๓.๒ รายงานผลการปฏิบัติงานในเดือนที่ผ่านมา

 - ขอเชิญ สำนักปลัดฯ

นางบังอร นิ่มบุญ - เรียนท่านประธานและผู้เข้าร่วมประชุมทุกท่าน

หัวหน้าฝ่ายอำนวยการ / ขอรายงานผลการดำเนินงานประจำเดือนมกราคม พ.ศ. ๒๕๖1 ดังนี้

รก.หัวหน้าสำนักปลัดฯ - งานเทศกิจ

 ให้บริการช่วยเหลือประชาชน จำนวน 5 ราย

 ว่ากล่าวตักเตือนผู้กระทำผิดต่างๆ จำนวน 25 ราย

 เปรียบเทียบปรับผู้กระทำผิด จำนวน 2 ราย

 การดำเนินการตามที่ผู้บังคับบัญชามอบหมายอื่นๆ ดังนี้

 - งานทะเบียนพาณิชย์

 จัดตั้งบุคคลธรรมดา จำนวน 9 ราย

 เปลี่ยนแปลงรายการทะเบียนพาณิชย์ จำนวน 4 ราย

 เลิกทะเบียนพาณิชย์ จำนวน 2 ราย

 - งานด้านการป้องกันและบรรเทาสาธารณภัย

 ได้ออกบริการช่วยเหลือบริการประชาชน จำนวน 49 ราย

 ช่วยเหลือเหตุเพลิงไหม้ จำนวน 2 ราย

 ช่วยเหลืออุบัติเหตุ - ฉุกเฉิน จำนวน 10 ราย

 คำร้องอุทกภัย จำนวน - ราย

* งานทะเบียนราษฎร์

 ย้ายเข้า จำนวน 56 ราย

 ย้ายเข้าปลายทาง จำนวน 59 ราย

 ย้ายออก จำนวน 47 ราย

 แก้ไขรายการบุคคล จำนวน 91 ราย

 แจ้งตาย จำนวน 4 ราย

 ขอเลขที่บ้าน จำนวน 2 ราย

 คัดรับรองรายการบุคคล จำนวน 173 ราย

 เพิ่มชื่อ จำนวน - ราย

 จำนวนประชากร ประจำเดือน มกราคม ๒๕๖๐ ทั้งหมด 23,045 คน แบ่งเป็นชาย ๑๑,039 คนหญิง ๑๒,๐06 คน

 จำนวนผู้มีสิทธิ์เลือกตั้ง ๑๘,414 คน

 แบ่งเป็นชาย ๘,618 คน หญิง ๙,796 คน

 จำนวนครัวเรือน ๕,295 ครัวเรือน

 จำนวนหลังคาเรือน ๑๑,๗88 หลังคาเรือน

* งานกิจการสภา มีการแจ้งเรียกสมัยประชุมสภาประจำปี 2561 สมัยที่ 1 ไปเป็นที่

เรียบร้อยแล้ว และมีกำหนดประชุมภายในวันที่ 15 กุมภาพันธ์ 2561 ส่วนงานใดมี

 / ญัตติเสนอ ....

-4-

 ญัตติเสนอสภาให้สภาพิจารณา ให้รวบรวมส่งได้ ภายในวันที่ 7 กุมภาพันธ์ 2561

 และจะมีหนังสือแจ้งนัดประชุมภายในวันที่ 15 กุมภาพันธ์ 2561 สำนักปลัดฯ

 ขอรายงานเพียงเท่านี้

นายณรงค์ บุญบรรเจิดศรี - งานเทศกิจ ฝากเรื่องวินัยจราจรในตลาดสัตหีบ อยากให้ทางเทศกิจออกตรวจและ

นายกเทศมนตรี ดูแลอย่าละเลย โดยเฉพาะด้านหน้าเทศบาล ในเรื่องของการซ้อนรถซ้อนคัน ยิ่งในวันที่

 มีตลาดนัดรถจะติดเยอะ อยากให้เจ้าหน้าที่ออกมาดูแล โดยเฉพาะช่วงเวลา 07.30 น.

 จนถึงช่วงบ่าย อยากให้ออกมาดูแลอย่างจริงจัง ขอเชิญ กองวิชาการฯ

นายยศพัทธ์ เวชมุข - เรียนท่านประธานและผู้เข้าร่วมประชุมทุกท่าน

นิติกรชำนาญการ /รก.ผู้อำนวยการ ในส่วนของกองวิชาการและแผนงาน ขอเสนอผลการปฏิบัติงานในเดือนธันวาคม และ

กองวิชาการและแผนงาน เดือนมกราคม มีด้วยกัน 3 งานดังนี้ งานประสัมพันธ์ได้มีการนำเสนอในรูปแบบของ

 เสียงและตามสาย วิทยุ เคเบิ้ล รถประชาสัมพันธ์ ป้ายไวนิล ถ่ายภาพ ใบปลิวเว็บไซต์

 จัดบอร์ดและพิธีกรมีรายการนำเสนออยู่ 13 เรื่อง

 เรื่องที่ ๑ ประชาสัมพันธ์ถนนสายวัฒนธรรมเมืองสัตหีบ

 เรื่องที่ 2 เรื่องกำหนดการยื่นแบบชำระภาษี ประจำปี 2561

 เรื่องที่ 3 โครงการจัดงานประเพณีลอยกระทง

 เรื่องที่ 4 กิจกรรมคิดถึงพ่อ รัชกาลที่ 9

 เรื่องที่ 5 เรื่องการป้องกันและลดอุบัติเหตุทางถนนในช่วงเทศกาลปีใหม่

 เรื่องที่ 6 การจัดเวทีประชาคมเคลื่อนที่ประจำปี 2561

 เรื่องที่ 7 การจัดงานวันเด็กแห่งชาติ ประจำปี 2561

 เรื่องที่ 8 การรับลงทะเบียนรับเบี้ยยังชีพผู้สูงอายุ

 เรื่องที่ 9 การจัดทำป้ายภาพไวนิลฝีพระหัตถ์ทรงขอบใจ

 เรื่องที่ 10 จัดทำป้ายไวนิลอวยพรเทศกาลตรุษจีน 2561

 เรื่องที่ 11 ประกาศตำแหน่งงานว่าง (จัดหางานจังหวัดชลบุรี)

 เรื่องที่ 12ประกาศเทศบาลเมืองสัตหีบ เรื่องตรวจรับงานจ้างต่างๆ

 เรื่องที่ 13 ข่าวประชาสัมพันธ์และปิดประกาศสอบราคา จากหน่วยงานต่างๆ

 - โครงการที่ดำเนินการแล้ว มีอยู่ 2 โครงการ

 1. โครงการจัดทำปฏิทินปีใหม่ 2561

 2. การจัดทำวารสารเพื่อการประชาสัมพันธ์ในไตรมาสที่ 1

 - โครงการที่อยู่ระหว่างการดำเนินการ มีอยู่ 3 โครงการ

 1. โครงการจัดทำวีดีทัศน์บรรยายสรุปของเทศบาลเมืองสัตหีบ

 2. โครงการจัดทำวารสารเพื่อการประชาสัมพันธ์ในไตรมาสที่ 2

 3. การจัดทำรายงานกิจการเทศบาลเมืองสัตหีบ ประจำปี 2560 จะมีหนังสือแจ้งเวียน

 ให้คณะผู้บริหาร คณะสมาชิกสภาเทศบาล และหัวหน้าส่วนราชการ มาถ่ายภาพ

 ในเวลา 09.00 น. ที่บริเวณเขื่อนกั้นตลิ่งชายทะเล ตรงข้ามสำนักงานที่ดิน การแต่งกาย

 เป็นชุดกากีแขนสั้น

 - ในส่วนของงานวิเคราะห์นโยบายและแผน

 เรื่องการจัดทำแผนพัฒนาท้องถิ่น 4 ปี พ.ศ. 2561-2564 แก้ไขเปลี่ยนแปลงเพิ่มเติม

 ครั้งที่ 2 ที่ได้ทำประชาคมไป ขอให้แต่ละกองตรวจสอบดูในเล่มแผนพัฒนาท้องถิ่น 4 ปี

 พ.ศ. 2561-2564 ว่ามีโครงการใดบ้างที่จะเพิ่มเติม ถ้ากองใดจะทำการซื้อครุภัณฑ์ ใน

 / ปี 2561 ....

-5-

 ปี 2561-2562 ให้ดำเนินการส่งกองวิชาการฯ ตามแบบฟอร์มที่ส่งให้แต่ละกอง

 ในส่วนของโครงการทำแผนพัฒนาเพิ่มเติมของปี 2561 ที่กำลังทำ เมื่อผ่านเวที

 ประชาคมมาแล้ว ก็ต้องมีการประชุมของคณะกรรมการอีก 2 ชุด ชุดแรกคือ

 คณะกรรมการสนับสนุนการจัดทำแผน มีจำนวน 13 คน เมื่อคณะกรรมการสนับสนุน

 จัดทำแผนประชุม วางแผนแนวทางเสร็จ เสนอให้กับคณะกรรมการพัฒนาแผนทราบ

 ซึ่งคณะกรรมการชุดแรกจะมีปลัดเทศบาลเป็นประธาน ชุดที่ 2 มีท่านนายกเป็นประธาน

 เพื่อพิจารณาก่อนที่จะประกาศใช้แผนพัฒนาเพิ่มเติมต่อไป ซึ่งคณะกรรมการทั้ง 2 ชุด

 จะต้องมีประชุม ในส่วนของคณะกรรมการสนับสนุน จะต้องมีบุคคลภายนอกอยู่ด้วย

 ซึ่งระยะเวลาในการประชุมต้องมีระยะห่างพอสมควร เพราะทางกองวิชาการฯ เอา

 เอกสารไปเย็บเล่ม จัดทำรายงานการประชุมด้วย สำหรับคณะกรรมการอีก 1 ชุด

 คือคณะกรรมการติดตามและประเมินแผน ซึ่งมีประธานสภา คือ นายทวี คงสวัสดิ์

 ตามระเบียบกระทรวงมหาดไทย ว่าด้วยการจัดทำแผนพัฒนา แก้ไขใหม่ถึงปัจจุบันปี

 2559 ได้แจ้งว่าให้มีการติดตามประเมินผลแผนอย่างน้อยปีละ 2 ครั้งภายในเดือน

 เมษายนและเดือนตุลาคม และต้องรายงานผลให้สภาทราบ

 - งานนิติการ มีด้วยกัน 5 เรื่อง

 1. กรณีของรถยนต์เก๋งยี่ห้อมาสด้า หมายเลขทะเบียน 2 กล 5796 กรุงเทพมหานคร

 ของ พ.จ.ต. สัญญา แบ่งใจ อายุ 37 ปี ได้เฉี่ยวชนเสาไฟฟ้าแสงสว่างชนิดกิ่งคู่

 ชำรุดเสียหาย 1 ต้น เมื่อวันที่ 4 ตุลาคม 2560 เหตุเกิดบริเวณโค้งเขาหมอน ตำบล

 พลูตาหลวง กองช่างได้ประเมินความเสียหายเป็นจำนวน 36,000 บาท ได้ทำหนังสือ

 ให้เจ้าของรถรับสภาพหนี้ ทางเจ้าของรถยินยอมซ่อมแซม ตอนนี้ใกล้เสร็จแล้ว อยู่

 ระหว่างทาสี และจะทำหนังสือส่งมอบงานให้กับทางเทศบาล

 2. รถยนต์เก๋งยี่ห้อฮอนด้า กน 9283 ระยอง ของนายพรเทพ ถนอมมิตร อายุ 24 ปี

 ได้เฉี่ยวชนเสาไฟฟ้าแสงสว่างชนิดกิ่งคู่ เสียหายจำนวน 1 ต้น บริเวณร้านอิงผาปลาเผา

 เมื่อวันที่ 8 ธันวาคม 2560 กองช่างได้ประเมินความเสียหายเป็นเงิน 48,000 บาท

 ทางเจ้าของรถได้แจ้งให้กรมทางหลวงซ่อมแซม และได้ทำหนังสือมาทางเทศบาลตรวจ

 รับงานเป็นที่เรียบร้อยแล้ว

1. เรื่องการจัดทำแผนของ ปปช. ประจำปี 2560 คือปี พ.ศ. 2561-2564 ได้จัดทำไปครั้งหนึ่งแล้ว แต่ยังมาสมบูรณ์ ไม่เป็นไปตามกรอบมิติที่ ปปช. กำหนด ซึ่งมีตัวชี้วัดอยู่

 4 มิติ ดังนั้น เพื่อให้ อปท. อีกหลายแห่งจัดทำแผนปฏิบัติการป้องกันการทุจริต 3 ปี

 จะเหลือปี 2562 - 2564 ให้ดำเนินการให้แล้วเสร็จภายในวันที่ 28 กุมภาพันธ์

 2561 ทางกองวิชาการฯ จึงขอให้แต่ละกองจัดส่งข้อมูลที่ได้แจ้งไว้แล้ว ส่งภายในวันที่

 9 กุมภาพันธ์ 2561

 4. เรื่องการตรวจสอบข้อร้องเรียนร้องทุกข์ของการใช้รถยนต์ของเทศบาล ซึ่งคณะ

 กรรมการตรวจสอบข้อเท็จจริง การใช้รถยนต์ของเทศบาลได้รายงานให้นายกทราบ

 / เรียบร้อยแล้ว ....

-6-

 เรียบร้อยแล้ว และได้แจ้งไปจังหวัด ในกรณีนี้ ท่านนายกได้มีหนังสือสั่งการเกี่ยวกับ

 การใช้รถยนต์ของทางราชการให้ถือปฏิบัติ โดยเคร่งครัด ขอให้แต่ละกองแจ้งให้พนักงาน

 ขับรถยนต์ทราบด้วย

1. เรื่องศูนย์ยุติธรรมจังหวัดชลบุรี ได้มาตรวจเยี่ยมเมื่อวันที่ 11 มกราคม 2561 ได้

เชิญคณะกรรมการชุมชนเข้าร่วมต้อนรับและสอบถามปัญหาประมาณ 50 คน โดยมี

ท่านรองไตรเทพ ทศวงศ์ชาย เป็นผู้นำต้อนรับคณะแทนท่านนายก การตรวจเยี่ยมสำเร็จ

 ลุล่วงไปได้ด้วยดี สำหรับศูนย์ดำรงธรรมชุมชนของเทศบาลเมืองสัตหีบ อีกหน้าที่หนึ่ง

 คือได้รับรายงานตัวของผู้พ้นโทษ เนื่องจากได้รับการอภัยโทษคดียาเสพติด จำนวน 6

 ราย จากบัญชีรายชื่อทั้งหมดที่ส่งมา 29 ราย จะมารายงานตัวจำนวน 6 ราย

 วัตถุประสงค์ของศูนย์ตยุติธรรมจังหวัด เพื่อสืบเสาะพินิจผู้ต้องโทษที่ได้รับการปล่อยตัว

 ว่ามีพฤติกรรมจะไปเกี่ยวข้องกับยาเสพติดอีกหรือไม่ หรือมีปัญหาในการดำรงชีพอย่างไร

 หรือต้องการความช่วยเหลืออย่างไร เช่น ต้องการฝึกอาชีพ หรือต้องการเงินทุนเพื่อนำไป

 ลงทุนประกอบอาชีพ ได้สรุปและจัดทำรายงานแจ้งให้ศูนย์ยุติธรรมจังหวัดแล้ว

ในส่วนของกองวิชาการและแผนงานขอรายงานเพียงเท่านี้

นายณรงค์ บุญบรรเจิดศรี - ในบริเวณโค้งเขาหมอนได้แจ้งให้ทางเทศกิจนำป้ายไปติด รวมถึงติดในซอยขาวิ่ง

นายกเทศมนตรี ออกมาถนนสุขุมวิท อยากให้ทำแผงไม้หรือป้ายสุดเขตถนนให้ข้างหน้าตรงบริเวณเกาะ

 กลางทำสัญลักษณ์ บริเวณนี้ควรทำสัญลักษณ์ให้ชัดเจนกว่านี้ ฝากทางรองไตรเทพ

 แจ้งทางกรมทางด้วย ให้เขาช่วยดำเนินการทำราวเหล็กยาวให้รู้ว่าเป็นโค้งอันตราย

 น่าจะดีกว่า เพราะในราวเหล็กจะมีไฟสัญลักษณ์อยู่ในตัว และในเรื่องของการทำแผน

 พัฒนา ขอให้แต่ละกองรวบรวมส่ง ปปช. ด้วย ฝากแจ้งคณะสมาชิกสภาฯ เรื่องการ

 ถ่ายรูปด้วย ขอเชิญ กองคลัง

นางมัทนา จันทร์เทศ - เรียนท่านประธานและผู้เข้าร่วมประชุมทุกท่าน

หัวหน้าฝ่ายพัฒนารายได้ กองคลัง ขอรายงานเรื่องผลการดำเนินงานในรอบเดือนที่ผ่านมาในส่วนของงาน

 การเงินและบัญชีขอรายงานรายรับและรายจ่ายประจำเดือนมกราคมณ. วันที่

 ๓๑ มกราคม ๒๕๖1 ให้ทราบดังนี้ประมาณการรายรับและรายจ่ายได้ตั้งไว้ในจำนวน

 ที่เท่ากัน คือ ๑๗8,๓70,0๐๐ บาท ยอดรายรับจริง 76,760,079.39 บาท คิดเป็น

 ร้อยละ 43.03 ของประมาณการรายรับ ยอดรายจ่ายจริง 36,156,109.92 บาท

 คิดเป็นร้อยละ 20.27 ของประมาณการรายจ่ายขอเชิญ เจ้าพนักงานพัสดุ

นางสาวรสสุคนธ์ ภมรสวัสดิ์ - เรียนท่านประธานและผู้เข้าร่วมประชุมทุกท่าน

เจ้าพนักงานพัสดุชำนาญงาน - ขอรายงานการดำเนินงานโครงการต่างๆ ตามเอกสารแนบ

 - เอกสารแนบ ๑ รายจ่ายค้างจ่าย ประจำปีงบประมาณ พ.ศ. ๒๕59ขยายเวลาไว้

 เบิกจ่ายในปีงบประมาณ ๒๕๖1 หมวดค่าที่ดินและสิ่งก่อสร้าง ทั้งหมด7โครงการ

 เป็นค่าที่ดินและสิ่งก่อสร้างจำนวน 3 โครงการ ยังมิได้ดำเนินการเป็นค่าครุภัณฑ์

 จำนวน 3 โครงการ อยู่ระหว่างดำเนินการ

 - เอกสารแนบ ๒ รายจ่ายค้างจ่าย ประจำปีงบประมาณ ๒560 กันเงินไว้เบิกจ่าย

 ในปีงบประมาณ ๒๕๖1 ค่าที่ดินและสิ่งก่อสร้าง ทั้งหมด15โครงการเป็นค่าที่ดิน

 / และสิ่งก่อสร้าง ….

-7-

 และสิ่งก่อสร้าง จำนวน 12 โครงการ อยู่ระหว่างดำเนินการ จำนวน 3 โครงการ ยังมิ

 ได้ดำเนินการ จำนวน 9 โครงการ เป็นค่าครุภัณฑ์ ที่อยู่ระหว่างดำเนินการจำนวน 2

 โครงการ และยังมิได้ดำเนินการ 1 โครงการ

 - เอกสารแนบ ๓ โครงการดำเนินงาน ประจำปีงบประมาณ พ.ศ. ๒๕๖1 หมวด

 ค่าครุภัณฑ์ ที่ดินและสิ่งก่อสร้าง ทั้งหมด 34 โครงการ เป็นค่าที่ดินและสิ่งก่อสร้าง

 จำนวน 17 โครงการ ที่อยู่ระหว่างดำเนินการ จำนวน 2 โครงการ และยังมิได้

 ดำเนินการจำนวน 15 โครงการ เป็นค่าครุภัณฑ์ ทั้งหมด ๑๗ โครงการ อยู่ระหว่าง

 ดำเนินการ จำนวน 14 โครงการ และยังมิได้ดำเนินการ จำนวน 3 โครงการ กองคลัง

 ขอรายงานเพียงเท่านี้

นายณรงค์ บุญบรรเจิดศรี - ฝากทางกองช่างส่งแบบรายละเอียดต่างๆ เกี่ยวกับเรื่องงานตามโครงการต่างๆ ให้

นายกเทศมนตรี กับทางกองคลัง เพื่อให้กองคลังรีบดำเนินการ ขอเชิญ กองช่าง

นายวุฒิศักดิ์ สุริโย - เรียนท่านประธานและผู้เข้าร่วมประชุมทุกท่าน

ผู้อำนวยการกองช่าง ในส่วนของกองช่างขอรายงานผลการดำเนินงาน 3 เดือนที่ผ่านมา

 การขออนุญาตก่อสร้างอาคาร เดือน พฤศจิกายน 2560 ค.ส.ล. ๑ ชั้น 2 ราย จำนวน 6

 หลัง ค.ส.ล 2 ชั้น 3 ราย จำนวน 3 หลัง

 เดือนธันวาคม มี ค.ส.ล. 1 ชั้น 4 ราย จำนวน 5 หลัง ค.ส.ล. 3 ชั้น 1 ราย 2 หลัง

 เดือนมกราคม มี ค.ส.ล. 1 ชั้น 4 ราย 13 หลัง ค.ส.ล. 2 ชั้น 2 ราย จำนวน 3 หลัง

 บ้านแถว 2 ชั้น 1 ราย 10 คูหา

 - การดำเนินการโครงการก่อสร้าง ประจำปีงบประมาณ 2561

 - โครงการที่ดำเนินการแล้วเสร็จ

 ๑. โครงการก่อสร้างถนน ค.ส.ล. วางท่อระบายน้ำหมู่บ้านทวีสุข ตรวจรับเมื่อวันที่

 9 พฤศจิกายน 2560

 2. โครงการปรับปรุงวางท่อระบายน้ำซอยร่มฤดี สัตหีบสุขุมวิท 53/4 ตรวจรับเมื่อวันที่

 17 พฤศจิกายน 2560

 3. โครงการติดตั้งป้ายบอกชื่อปากซอยในเขตเทศบาล ตรวจรับเมื่อวันที่ 20 พฤศจิกายน

 2560

 4. โครงการปรับปรุงระบบไฟฟ้าส่องสว่างบริเวณป้ายแยกเตาถ่าน ตรวจรับเมื่อวันที่

 31 มกราคม 2561

 5. โครงการปรับปรุงไฟฟ้าแสงสว่างชนิดกิ่งคู่ บริเวณเกาะกลางถนนหน้าไปรษณีย์สัตหีบ

 ถนนเทศบาล 10 (ถนนเลียบชายทะเล)

 6. โครงการดาดคลองสาธารณประโยชน์บริเวณลำห้วยในซอยสัตหีบสุขุมวิท 105

 ช่วงสะพานเทศบาลเมืองสัตหีบ

 - โครงการที่ส่งคลังแล้ว

 1. โครงการติดตั้งโคมไฟถนนแบบโคม LED ขนาด 100 วัตต์ บริเวณถนนเทศบาล 8

 (ถนนควินิน) เทศบาลเมืองสัตหีบ

 2. โครงการปรับปรุงระบบไฟฟ้าหอพระพุทธสิงหิงส์และศาลาอเนกประสงค์หน้าที่

 ว่าการอำเภอสัตหีบ

 3. โครงการซ่อมแซมบ่ารับและฝาบ่อพัก บริเวณถนนและซอยในเขตเทศบาลเมือง

 / สัตหีบ ....

-8-

 สัตหีบ

 - การดำเนินการที่ยังไม่ได้ดำเนินการ

 1. โครงการปรับปรุงซ่อมแซมผนังกั้นคลองดาดคลองและขุดลอกคลองสาธารณ

 ประโยชน์บริเวณคลอง กม.5

 2. โครงการก่อสร้างถนน ค.ส.ล. บริเวณซอยแยกจากซอยรุ่งโรจน์แยกซ้าย (บ้านฝรั่ง)

 เทศบาลเมืองสัตหีบ

 3. โครงการติดตั้ง Rumble Strips บริเวณถนนและซอยต่างๆ ในเขตเทศบาลเมือง

 สัตหีบ

 4. โครงการติดตั้งป้ายบอกชื่อซอยในเทศบาลเมืองสัตหีบ –ป้ายชื่อซอย –ป้ายชื่อ

 ซอยย่อยฯลฯ

 5. โครงการติดตั้งไฟฟ้าส่องสว่างป้ายบอกชื่อซอยแบบโคม LED พลังงานแสงอาทิตย์

 บริเวณถนนและซอยในเขตเทศบาลเมืองสัตหีบ

 6. โครงการติดตั้งไฟฟ้าสาธารณะแบบเสาเหล็กกลมปลายเรียว Flood Light บริเวณ

 วงเวียนหน้าธนาทรัพย์อพาร์ทเมนต์ ถนนรอบหนองตะเคียน 2 จุด

 7. โครงการปรับปรุงซ่อมแซมฝ้าเพดานบริเวณดาดฟ้าทางขึ้นกองวิชาการและแผนงาน

 เทศบาลเมืองสัตหีบ

 8. โครงการปรับปรุงถนนและเพิ่มประสิทธิภาพการระบายน้ำ บริเวณซอยสัตหีบ

 สุขุมวิท 97 หมู่บ้านเอกธานี

* มีหนังสือจากจังหวัดแจ้งว่าทางรัฐบาลได้มีนโยบายให้ทำถนนลาดยางทั่วประเทศ

โดยให้แต่ละเทศบาลใช้เงินสะสม จำนวน 3,000,000 บาท เป็นการบังคับ ถ้าไม่ถือปฏิบัติ

ถือว่าผิดวินัย ในเรื่องต้องทำการปรึกษากับทางคณะผู้บริหารก่อนว่าจะทำในส่วนไหน

บริเวณไหน

* การดำเนินการโครงการก่อสร้างรายจ่ายค้างจ่าย ปีงบประมาณ 2560

 โครงการที่ดำเนินการแล้วเสร็จ

 1. โครงการติดตั้งหลังคาคลุมด้านหลังอาคารสำนักงานเทศบาลเมืองสัตหีบ

 - โครงการที่กองคลังดำเนินการแล้ว

 1. โครงการปรับปรุงผิวจราจรหรือซ่อมแซมไหล่ทางซอยต่างๆ ในเขตเทศบาลเมืองสัตหีบ

 2. โครงการจ้างเหมาทำความสะอาดท่อระบายน้ำในเขตเทศบาลเมืองสัตหีบ

 3. โครงการปรับปรุงไฟฟ้าแสงสว่างชนิดกิ่งคู่ ความสูง 12 ม. บริเวณถนนเทศบาล 11

 (ถนนบริเวณหน้าวงเวียน) ช่วงตั้งแต่วงเวียนสัตหีบถึงป้าย ขอให้เดินทางโดย

 สวัสดิภาพเทศบาลเมืองสัตหีบ

ขอเชิญ หัวหน้าฝ่ายการโยธา

นายธัญญา ผลไสว - เรียนท่านประธานและผู้เข้าร่วมประชุมทุกท่าน

หัวหน้าฝ่ายการโยธา งานการโยธาขอรายงานผลการดำเนินงานของเดือนพฤศจิกายนถึงเดือนมกราคม

 เดือนพฤศจิกายนมีการซ่อมแซมไฟฟ้าสาธารณะ 15 แห่ง

 เดือนธันวาคม มีการซ่อมแซมไฟฟ้าสาธารณะ 7 แห่ง

 เดือนมกราคม มีการซ่อมแซมไฟฟ้าสาธารณะ 13 แห่ง

 - ขอความอนุเคราะห์จัดสถานที่

 เดือนพฤศจิกายน

 / งานถนนคนเดิน ….

-9-

 งานถนนคนเดินบริเวณถนนเทศบาล 10 ร่วมกับกองสวัสดิการฯ

 งานประเพณีวันลอยกระทง ร่วมกับกองการศึกษา

 เดือนธันวาคม

 งานถนนคนเดินบริเวณถนนเทศบาล 10 ร่วมกับกองสวัสดิการฯ

 งานวันเฉลิมพระชนมพรรษาของรัชกาลที่ 9 วันพ่อแห่งชาติ จัดที่ถนนเทศบาล 1 ครั้ง

 และที่อำเภอ 1 ครั้ง

 งานปีใหม่ของชมรมคนพิการจัดที่วัดแม่พระลูกประคำร่วมกับกองสวัสดิการฯ

 เดือนมกราคม

 งานถนนคนเดินบริเวณถนนเทศบาล 10 ร่วมกับกองสวัสดิการฯ

 จัดสถานที่ทำบุญที่อำเภอ 1 ครั้ง

 งานวันเด็กแห่งชาติ ร่วมกับกองการศึกษา

 จัดเวทีประชาคม ร่วมกับกองสวัสดิการฯ

* ในการติดตามงานจากเวทีประชาคม อย่างง่ายๆ เช่น ไฟฟ้าสาธารณะดับ ถนนเป็น

หลุมเป็นบ่อ เนินกระโดด ทางกองช่างได้ดำเนินการให้เรียบร้อยแล้ว ตามที่ร้องเรียนมา

แต่จะมีเหลือในส่วนที่จะต้องใช้งบประมาณเข้าไป เช่น ขยายถนน และพวกลอกคลองที่บริเวณ กม. 5 และข้างวัดเตาถ่าน กองช่าง ขอรายงานเพียงเท่านี้

นายณรงค์ บุญบรรเจิดศรี - อยากให้แบ่งหน้าที่งานออกเป็น 2 ส่วน งานที่คลั่งค้างก็ให้รีบจัดการหน่อย และด้าน

 นายกเทศมนตรี งานการบริการไม่ว่าจะเป็นที่ทางอำเภอ โรงเรียนที่มาขอการสนับสนุนต่างๆ อยากให้ทาง

 กองช่างแจ้งให้มีเอกสารมาถึงฝ่ายบริหารด้วย เนี่องจากบางครั้งไม่ทราบเรื่องเลย

 ถ้าจะให้ดีอยากให้มีการอนุมัติหรืออนุญาตก่อนไปลงมือทำ ขอเชิญ กองสาธารณสุขฯ

นางเสาวนีย์ ไหมดี - เรียนท่านประธานและผู้เข้าร่วมประชุมทุกท่าน

พยาบาลวิชาชีพชำนาญการ / ขอรายงานผลการปฏิบัติงานประจำเดือนมกราคม ๒๕๖1 ดังนี้

รก.ผู้อำนวยการกองสาธารณสุข ๑. การจัดเก็บค่าธรรมเนียมต่างๆ จำนวน 2,284 ราย รวมเป็นเงิน 435,950 บาท

และสิ่งแวดล้อม ๒. งานป้องกันและควบคุมโรคติดต่อ ออกพ่นควันเคมีกำจัดยุงลายตามโรงเรียน

 ๓. งานรักษาความสะอาด

 3.๑ น้ำหนักขยะ จำนวน 771.05 ตัน เป็นเงิน 308,420 บาท

 3.2 ขอถังขยะ จำนวน 5 ถัง

 4. งานส่งเสริมสุขภาพ ยอดผู้เข้าร่วมการออกกำลังกาย ทั้ง ๕ แห่ง จำนวน ๒,214 คน

 4.๑ วันที่ 9 มกราคม๒๕๖1 โครงการอบรมส่งเสริมสุขภาพผู้สูงอายุ ประจำปี

 2561 กิจกรรมอบรมความรู้เรื่องสูงอายุ อยู่อย่างไร ให้มีสุข ผู้เข้าร่วมโครงการ

 320 คน

 4.๒ วันที่ 10 มกราคม ๒๕๖1โครงการอบรมฟื้นฟูพัฒนาศักยภาพอาสาสมัคร

 สาธารณสุขเก่า/ใหม่ ประจำปี 2561 กิจกรรมอบรมความรู้เรื่อง การเตรียมการ

 ดำเนินการดูแลผู้สูงอายุระยะยาว ผู้เข้าร่วมโครงการ 124 คน

 4.3 วันที่ 16-18 มกราคม 2561 โครงการอบรมและศึกษาดูงานอาสาสมัคร

 สาธารณสุขปี 2561 ณ จังหวัดเพชรบูรณ์และจังหวัดพิษณุโลก จำนวน 129 คน

 5. เรื่องร้องเรียน

 / 5.1 วันที่ ....

-10-

 5.1 วันที่ 12 มกราคม 2561 ได้รับเรื่องจาก นายกิติศักดิ์ ยังประเสริฐ ได้ร้อง

 เรียนว่าได้รับความเดือดร้อนจากควันไฟเผาถ่านของบ้านข้างเคียง เจ้าหน้าที่

 ได้ลงตรวจสอบพบว่าไม่มีการเผาถ่านแล้ว เนื่องจากว่าเจ้าของที่ให้งดเผาถ่านเพราะ

 เจ้าของที่ต้องการใช้พื้นที่

 5.2 วันที่ 16 มกราคม 2561 ได้รับเรื่องจาก น.ต.สมชาย เดชรุ่ง ร้องเรียนว่า

 บ้านเลขที่ 40/78 ได้เลี้ยงสุนัขจำนวนหลายตัวส่งเสียงดังและมีกลิ่นเหม็นมูลสัตว์

 เจ้าหน้าที่ได้ลงตรวจสอบพบว่าบ้านหลังดังกล่าวได้เลี้ยงสุนัขทั้งหมด 9 ตัว บริเวณ

 บ้านมีกลิ่นเหม็นจากสิ่งปฏิกูลและส่งเสียงดัง แต่ไม่พบผู้พักอาศัย เจ้าหน้าที่ได้ดำเนิน

 การทำหนังสือเชิญเข้าพบเจ้าหน้าที่

 5.3 วันที่ 17 มกราคม 2561 ได้รับเรื่องจาก คุณเจริญพงษ์ ผิวทน ร้องเรียนว่า

 บ้านเลขที่ 116/15 ได้เลี้ยงสุนัขและเพาะพันธ์สุนัขเพื่อทำเป็นธุรกิจ ส่งเสียงดังและ

 มีกลิ่นเหม็น เจ้าหน้าที่ได้ลงตรวจสอบสอบพบว่าบ้านเลขที่ดังกล่าวได้เลี้ยงสุนัขสาย

 พันธุ์ปอมเมอเรเนียน จำนวน 60 ตัว เพื่อจำหน่าย เจ้าหน้าที่ได้ให้คำแนะนำให้ทำที่

 ป้องกันเสียงรบกวนบ้านข้างเคียง และให้ทำการขออนุญาตกับทางปศุสัตว์จังหวัดให้

 ถูกต้อง

 - ขอรายงานการแผนดำเนินงานประจำเดือน กุมภาพันธ์ ๒๕๖1

 วันที่ 2 กุมภาพันธ์ 2561 มีโครงการบริหารจัดการขยะในชุมชน ขยะรีไซล์เคิลแลกของ

 สถานที่ดำเนินการ คือ ศูนย์ SML ของชุมชนหนองตะเคียนเหนือ

 วันที่ 5 กุมภาพันธ์ 2561 ทางกองสาธารณสุขฯ จะดำเนินการทำความสะอาดบริเวณ

 คลองสัตหีบ หลังสำนักงานเทศบาลเมืองสัตหีบ ตั้งแต่เวลา 13.00 น.

 วันที่ 7 กุมภาพันธ์ 2561 โครงการอบรมและศึกษาดูงานผู้สูงอายุ ประจำเดือน

 วันที่ 8 กุมภาพันธ์ ๒๕๖1 งานเลี้ยงกิจกรรมงานเลี้ยงสังสรรค์ชมรมผู้สูงอายุ

 วันที่ 12 กุมภาพันธ์ 2561 โครงการฝึกอบรมฟื้นฟูอาสาสมัครสาธารณสุข ประจำเดือน

 วันที่ 1-28 กุมภาพันธ์ 2561 โครงการรณรงค์ป้องกันและควบคุมโรคไข้เลือดออก

 กองสาธารณสุขและสิ่งแวดล้อม ขอรายงานเพียงเท่านี้

นายณรงค์ บุญบรรเจิดศรี - ก็ยังคงฝากเรื่องของขยะ ตอนนี้มีที่ทิ้งขยะใกล้ขึ้นก็ควรที่จะจัดออกเก็บหลายรอบ

นายกเทศมนตรี หน่อย แต่ก็ยังมีขยะจรที่มีเข้ามาไม่ขาดยิ่งตามท้ายๆซอย และบริเวณไหนที่มีขยะจำนวน

 เยอะๆ ก็อยากให้ทางกองช่างช่วยในเรื่องของการเอารถ JCB มาตักใส่รถดั้ม แล้วขนนำ

 ไปทิ้ง ขอเชิญ กองสวัสดิการฯ

นางสาวนภ ฮอลแลนด์ - เรียนท่านประธานและผู้เข้าร่วมประชุมทุกท่าน

เจ้าพนักงานธุรการปฏิบัติงาน - ขอรายงานผลการดำเนินการของเดือนมกราคม 2561 ดังนี้

 2. วันที่ 9 มกราคม 2561 จัดการประชุมกลุ่มกองทุนสวัสดิการสังคม กลุ่มสัจจะวัน

 ละบาท เรื่องการรับรองประธานชุมชนคนใหม่ มอบหมายงานและแต่งตั้งคณะกรรมการ

 กองทุน ณ ห้องประชุมสภาเทศบาล โดยมีท่านรองไชยเทพ บุญเลิศ เป็นประธาน

 3. วันที่ 10 มกราคม 2561 โครงการถนนสายวัฒนธรรม

 / 4. วันที่ ....

-11-

 4. วันที่ 22-26 มกราคม 2561 โครงการเวทีประชาคมเคลื่อนที่ พื้นที่ชุมชนในเขต

 เทศบาล จำนวน 15 ชุมชน

 - กองสวัสดิการเปิดรับลงทะเบียนรับเบี้ยยังชีพผู้สูงอายุ ประจำปีงบประมาณ 2563

 ตั้งแต่เดือนมกราคม ถึง เดือนพฤศจิกายน 2561 ยกเว้นเดือนธันวาคม เพราะต้องคีย์

 ข้อมูลลงในระบบ เพื่อนำไปดำเนินการจัดสรรงบประมาณ ซึ่งเป็นการดำเนินการ

 ตามนโยบายของรัฐบาลในการลงทะเบียนรับเบี้ยยังชีพผู้สูงอายุ

 - ขอแจ้งแผนที่อยู่ระหว่างการดำเนินการในเดือนกุมภาพันธ์ 2561

 1. วันที่ 7 กุมภาพันธ์ 2561 โครงการถนนสายวัฒนธรรม

 2 วันที่ 20 กุมภาพันธ์ 2561 โครงการยุติความรุนแรงต่อเด็กและสตรี จัดที่ห้อง

 ประชุมสภาเทศบาล ผู้เข้าร่วมโครงการ จำนวน 150 คน เป็นเด็กและสตรี และ

 ประชาชนทั่วไป ในเขตเทศบาล กองสวัสดิการฯ ขอรายงานเพียงเท่านี้

นายณรงค์ บุญบรรเจิดศรี - ฝากเรื่องเวทีประชาคมเคลื่อนที่ ที่กล่าวไว้แต่ต้นแล้ว ครั้งหน้าให้ทำเวทีประชาคม

นายกเทศมนตรี ทุกชุมชนเลย จะได้รับฟังปัญหาต่างๆ และให้สมาชิกสภาฯ ในแต่ละเขตของแต่ละชุมชน

 มาร่วมรับฟังปัญหาต่างๆ ในเขตของตนเอง และผู้บริหารต้องไปทุกชุมชน

 ขอเชิญ กองการศึกษา

นางสาวศิริสันต์ พวงนาค - เรียนท่านประธานและผู้เข้าร่วมประชุมทุกท่าน

ผู้อำนวยการกองการศึกษา กองการศึกษาขอรายงานกิจกรรมที่จะดำเนินการในเดือนกุมภาพันธ์ ๒๕๖1

1. กิจกรรมลานคนรักดนตรี
2. โครงการฟุตบอลซีเนียร์ เทศษบาลเมืองสัตหีบ 2561 (ฟุตบอลอาวุโส) เริ่มตั้งแต่

วันที่ 5–26 กุมภาพันธ์ 2561 ณ สนามฟุตบอลฐานทัพเรือสัตหีบ

3. โครงการจัดกิจกรรมอนุรักษ์วัฒนธรรมไทย ประจำปี 2561 จัดในระหว่างวันศุกร์ที่

2-3มีนาคม 2561 ณ หนองตะเคียน เริ่มตั้งแต่เวลา 17.00 น.

ขอเชิญ หัวหน้าศูนย์พัฒนาเด็กเล็กศรีดรุณา

นางยุพา ยังกมลโสภา - เรียนท่านประธานและผู้เข้าร่วมประชุมทุกท่าน

ครูผู้ดูแลเด็ก / รก.หัวหน้า ขอรายงานผลการดำเนินงานเดือนธันวาคม ได้จัดกิจกรรมกีฬาสี และกิจกรรมปีใหม่

ศูนย์พัฒนาเด็กเล็กศรีดรุณา เดือนมกราคม ได้จัดกิจกรรมงานวันเด็กแห่งชาติ

* ขอรายงานกิจกรรมที่จะดำเนินการในเดือนกุมภาพันธ์

1. วันที่ 2 กุมภาพันธ์ 2561 ได้จัดทัศนศึกษานอกสถานที่ ที่อัลเดอร์วอเตอร์เวิร์ล

จำนวนนักเรียน 234 คน ครู 11 ท่าน

เดือนมีนาคม จะมีกิจกรรมแสดงผลงานทางวิชาการ ในวันที่ 2 มีนาคม 2561

วันที่ 5-7 มีนาคม 2561 เปิดรับสมัครเด็กนักเรียน รับเฉพาะเด็กอนุบาล 1 จำนวน

60 คน และขอแจ้งว่าต่อไปทางศูนย์พัฒนาเด็กเล็กฯ จะไม่มีการปิดเทอม เริ่มตั้งแต่

เดือนเมษายน และขอนำเรียนปรึกษาว่าในช่วงเดือนเมษายน ขออนุญาตให้เด็กแต่ง

กายชุดอยู่บ้านมาเหมือนเรียนซัมเมอร์ได้ไหม เพราะเนื่องจากว่าพี่ๆเขาได้ปิดภาคเรียน

แล้วจะได้ไม่มีการงอแง

นายณรงค์ บุญบรรเจิดศรี - ถ้าไม่มีระเบียบบังคับในเรื่องของการแต่งกาย ก็ตามสะดวก แต่จะมีปัญหาในการ

 นายกเทศมนตรี ดูแลยากกว่าเดิมไหม ว่าเด็กคนไหนมาเรียนหรือไม่มาเรียน ก็จัดให้ดีด้วยในส่วนนี้ แต่

 ขอชื่นชมทางกองการศึกษาที่ร่วมมือกับทางโรงเรียนเลิศปัญญาที่ได้จัดขบวนไปเข้าร่วม

 ประกวดในงานโคมพระฉาย จนได้รับรางวัล และต้องชื่นชมศูนย์พัฒนาเด็กเล็กฯ ที่มีวง

 ไจแอนมินิมาร์ช ที่กำลังได้รับความชื่นชมชื่นชอบจากประชาชน และอยากฝากในเรื่อง

 / ของการศึกษา ....

-12-

 ­ของการศึกษาดูงาน อยากให้ทางศูนย์พัฒนาเด็กเล็กฯ รับสักปีละ 12-15 คณะก็พอ

 เอาเวลาที่ไปต้อนรับคณะมาพัฒนาเรื่องการเรียนการสอนให้ดีกว่าเดิมจะดีกว่า เพราะ

 เวลานักเรียนไปสอบเข้าโรงเรียนต่างๆ จะได้ไม่มีปัญหา และอยากฝากดูว่าเวลาที่

 โรงเรียนต่างๆ เขาเปิดรับสมัคร เขาสอบแนวไหน แบบไหน จะได้นำมาสอนเด็กๆ

 ให้เขาได้เรียนรู้ก่อน ฝากให้ไปศึกษาในเรื่องนี้ด้วย

**ระเบียบวาระที่ 4**

นายณรงค์ บุญบรรเจิดศรี เรื่อง อื่นๆ

นายกเทศมนตรี - ขอเชิญ รองไชยเทพ

นายไชยเทพ บุญเลิศ - เรียนท่านประธานและผู้เข้าร่วมประชุมทุกท่าน

รองนายกเทศมนตรี เนื่องจากที่ได้เป็นตัวแทนท่านนายกได้เข้าร่วมประชุมที่โรงแรมแอมบาสเดอร์ ทาง

 รองผู้อำนวยการปกครองส่วนท้องถิ่น ได้เน้นในเรื่องของขยะ อยากให้ช่วยกันปลูกจิต

 สำนึกให้กับประชาชนในท้องถิ่น ว่าทำยังไงให้ในครัวเรือนแต่ละครัวเรือนลดจำนวน

 ขยะให้น้อยลง เรื่องศูนย์พัฒนาเด็กเล็กฯ ที่สมควรที่จะมีสระว่ายน้ำ ไม่ต้องได้มาตรฐาน

 ก็ได้ แต่ต้องมีไว้ให้เด็กได้มีการเรียนรู้ในเรื่องของการช่วยเหลือตนเองได้ เมื่อตกน้ำ และ

 จะมีการจัดสรรงบประมาณให้ท้องถิ่นละ 150,000 บาท เรื่องตลาดประชารัฐ เรื่อง

 การช่วยเหลือชาวสวนยางพารา

นายณรงค์ บุญบรรเจิดศรี - หลายๆ เรื่องก็เป็นเรื่องที่สำคัญ อย่างเรื่องของที่จะให้มีสระว่ายน้ำในศูนย์พัฒนา

 นายกเทศมนตรี เด็กเล็กฯ เป็นเรื่องที่น่าส่งเสริม อยากให้มีการจัดฝึกอบรมเรื่องการช่วยเหลือชีวิตผู้จมน้ำ

 ในเรื่องนี้ให้กับชุมชน อสม. รวมถึงโรงเรียนต่างๆ รวมทั้งครูศูนย์พัฒนาเด็กเล็กฯ และ

 พนักงาน ข้าราชการในเทศบาลด้วย อาจจะมองดูว่าไม่สำคัญ แต่มันก็เป็นเรื่องใกล้ตัว

 เนื่องจากท้องถิ่นเราติดทะเลอาจเกิดเรื่องแบบนี้ได้ อยากให้ทุกคนมีความรู้ในส่วนนี้ไว้

นางเสาวนีย์ ไหมดี - เรียนท่านประธานและผู้เข้าร่วมประชุมทุกท่าน

พยาบาลวิชาชีพชำนาญการ / ขอเพิ่มเติม ในเรื่องของการช่วยชีวิต เมื่อสัปดาห์ที่แล้วได้มีทีมงานจากโรงพยาบาล

รก.ผู้อำนวยการกองสาธารณสุข กรุงเทพพัทยา โดยมีท่านที่ปรึกษาประสิทธ์ เงินชัย ได้มาเข้าร่วมรับฟังด้วย ได้มี

และสิ่งแวดล้อม แผนของการดำเนินงานเกี่ยวกับเรื่องการช่วยชีวิตเบื้องต้นเกี่ยวกับการฟื้นคืนชีพ

 ไม่ว่าจะเป็นเรื่องของอุบัติเหตุ จมน้ำ หรือว่าหัวใจหยุดเต้น ซึ่งทางโรงพยาบาล

 กรุงเทพพัทยาได้สนับสนุนวิทยากร พร้อมกับอุปกรณ์ที่จะมาสาธิตในการดำเนินการ

 รวมทั้งเรื่องของอุปกรณ์ต่างๆ ที่เขาจัดทีมลงมา การดำเนินงานที่วางไว้คือประมาณ

 เดือนพฤษภาคม กลุ่มเป้าหมายจะเป็นเจ้าหน้าที่ของเทศบาล เจ้าหน้าที่งานป้องกันฯ

 และในส่วนของผู้ที่สนใจ และในส่วนที่ 2 เป็นเจ้าหน้าที่ของทางมูลนิธิ ส่วนที่ 3

 เป็นกลุ่มอาสาสมัครสาธารณสุข กลุ่มที่ 4 สมาชิกในชมรมผู้สูงอายุ ทั้งนี้จะทำการประสาน

 กับทางศูนย์พัฒนาเด็กเล็กฯ อีกครั้ง ถ้ามีความสนใจและมีเวลาว่างในช่วงนั้น ก็จะให้

 เข้าร่วมในกิจกรรมนี้ด้วย

นายณรงค์ บุญบรรเจิดศรี - เห็นด้วยกับการจัดโครงการนี้ แต่ก็อยากให้จัดทีมวิทยากรในส่วนของเราไว้เองด้วย

 นายกเทศมนตรี ไม่ว่าจะเป็นเจ้าหน้าที่งานป้องกันฯ หรือว่าเจ้าหน้าที่มูลนิธิ ที่ค่อนข้างที่จะมีความรู้ใน

 เรื่องนี้ดี ควรที่จะตั้งวิทยากรขึ้นมาสักชุดหนึ่ง ไว้ไปช่วยให้ความรู้ตามโรงเรียนที่อยู่

 ในเขตเทศบาล ส่วนพวกชุมชนหรือ อสม. ก็ควรจะได้เรียนรู้ในเรื่องนี้ด้วย เพื่อจะได้ช่วย

 / เหลือผู้ที่ ....

-13-

 เหลือผู้ที่ประสบเหตุได้ด้วย

นางยุพา ยังกมลโสภา - เรียนท่านประธานและผู้เข้าร่วมประชุมทุกท่าน

ครูผู้ดูแลเด็ก / รก.หัวหน้า ขอเพิ่มเติม ในวันที่ 10 กุมภาพันธ์ 2561 จะมีการอบรมครูและบุคลากรทางการศึกษา

ศูนย์พัฒนาเด็กเล็กศรีดรุณา ที่ศูนย์พัฒนาเด็กเล็กฯ เรื่องการช่วยเหลือเด็กปฐมวัยภายในศูนย์เมื่อเกิดอุบัติเหตุ

 โดยพยาบาลวิชาชีพที่เป็นผู้ปกครอง ที่จะมาจัดอบรมให้ทางศูนย์พัฒนาเด็กเล็กฯ

 โดยไม่มีค่าใช้จ่าย เพื่อที่จะทักษะครูว่าถ้าเด็กเกิดอุบัติเหตุจะแก้ไขอย่างไร ก็จะทำ

 หนังสือเสนอผู้บริหารให้ทราบ

นายณรงค์ บุญบรรเจิดศรี - ถ้ามีการอบรมเรื่องการช่วยชีวิต ถ้าเป็นไปได้ก็เชิญผู้ปกครองที่สนใจเข้าร่วมอบรม

 นายกเทศมนตรี ด้วยก็ได้ เพื่อไปที่อื่นแล้วเกิดอุบัติเหตุจะได้ช่วยกันดูแล

นางสาวศิริสันต์ พวงนาค - เรียนท่านประธานและผู้เข้าร่วมประชุมทุกท่าน

ผู้อำนวยการกองการศึกษา ขออนุญาตประชาสัมพันธ์ในเรื่องของการฝึกทักษะด้านการกีฬา ก็จะมีทักษะการ

 ว่ายน้ำ โดยใช้สถานที่จากโรงเรียนอนุบาลบ้านเตาถ่าน และสระน้ำกองเรือยุทธการ

 ทักษะกีฬาฟุตซอล และเซปักตะกร้อ ซึ่งทางวิทยากรจะให้ความรู้ที่โรงเรียนอนุบาล

 บ้านเตาถ่าน ถ้าท่านใดมีบุตรหลานให้มาติดต่อขอใบสมัครได้ที่กองการศึกษา

นายณรงค์ บุญบรรเจิดศรี - ขอเชิญ รองพนธกร

 นายกเทศมนตรี

นายพนธกร ใคร่ครวญ - เรียนท่านประธานและผู้เข้าร่วมประชุมทุกท่าน

 รองนายกเทศมนตรี ขออนุญาตย้อนไปงานแข่งกีฬาท้องถิ่น อปท. ต้องขอขอบคุณทุกๆท่านที่ให้ความ

 ร่วมมือ จัดงานให้งานออกมาสำเร็จลุล่วงไปด้วยดี ซึ่งเทศบาลเราได้เป็นเจ้าภาพจัดงาน

 ได้ดี ถึงแม้จะไม่ได้รางวัลที่ 1 แต่ฟุตบอลของเราได้ที่ 2 กองเชียร์เราได้ที่ 3 แต่สิ่งที่

 อยากจะพูดถึงไม่ใช่เรื่องของการตัดสินหรือรางวัล แต่อยากจะพูดถึงความสามัคคี

 เนื่องจากภาพในวันนั้นไม่ว่าจะเป็นท่านนายกหรือท่านผู้บริหารได้เห็นว่าทุกๆกอง

 ร่วมมือร่วมใจ ที่สำคัญที่สุดคือมีความเสียสละ กว่าจะมีวันนั้นได้ ก็ได้เห็นเบื้องหลัง

 ไม่ว่าจะเป็นกองคลังที่ซ้อมเชียร์กันจนมืด หรือจะเป็นกองสาธารณสุขฯ ที่หลังจากวัน

 แข่งก็ได้มาเก็บกวาดสถานที่ ไม่ได้พัก ถือว่าเป็นนิมิตหมายอันดี อยากให้ทุกๆท่าน

 รักษาตรงนี้ไว้ ไม่ว่าจะเป็นกิจกรรมของเทศบาลเราเองภายใน หรือจะเป็นกิจกรรม

 ส่วนรวม อยากให้ทุกท่านร่วมมือร่วมใจกันอย่างนี้ต่อไป ถ้าติดขัดอะไรก็สามารถมา

 ปรึกษาท่านรองปลัด หรือผู้บริหารก็ได้ ยินดีที่จะให้การสนับสนุนในทุกๆเรื่อง

นายณรงค์ บุญบรรเจิดศรี - อยากให้รักษาระดับเอาไว้ ไม่ต้องการที่ 1 แต่ถ้าทำได้ก็ดี ที่ 1 กองเชียร์ได้ก็ดี

 นายกเทศมนตรี ที่ 1 กีฬาได้ก็ดี แต่ไม่ต้องเครียดต้องเอาเป็นเอาตาย เป็นกีฬาเชื่อมสัมพันธ์ไมตรี

 แต่ถ้าเราเป็นเจ้าภาพแล้วอะไรๆ เราได้ที่ 1 หมดเลย มันก็จะดูไม่ดี เอาแค่ที่ 2 ที่ 3

 ก็เป็นที่น่าพอใจแล้ว ขอเชิญ ที่ปรึกษาประสิทธิ์

นายประสิทธิ์ เงินชัย - เรียนท่านประธานและผู้เข้าร่วมประชุมทุกท่าน

ที่ปรึกษานายกเทศมนตรี จากที่ได้เข้าร่วมประชุม EEC ได้รับนโยบายมาว่า ท้องถิ่นไหนที่อยู่ในเขต EEC ทั้งหมด

 ถ้าต้องการงบให้ส่งมาที่ EEC ซึ่ง EEc ไม่มีเงินแต่มีอำนาจที่จะสามารถไปหยิบมาจาก

 กระทรวง ทบวง กรมต่างๆ หรือหน่วยงานต่างๆ ได้ ถ้าโครงการใดๆ ก็แล้วแต่ ที่มีส่วน

 เกี่ยวกับพัฒนาการท่องเที่ยว หรือการจราจรที่อยู่ในเขต EEC ที่เกี่ยวพันกับ EEC ให้ส่ง

 มาให้เขา แล้วจะนำเรื่องไปดำเนินการให้ ซึ่งบางอย่างบางงบประมาณใช้เวลา 2 ปี 3

 ปีกว่าจะได้เงิน แต่ทาง EEC สามารถเข้าไปจัดการผลักดันเอามาให้ค่อนข้างเร็ว แต่อาจ

 / จะไม่ตรงกับ ....

-14-

 จะไม่ตรงกับหน่วยงานนั้นๆ อาจจะไปดึงจากอีกที่หนึ่งมา จึงนำมาแจ้งให้เทศบาล

 ทราบ เผื่อมีงานอะไร โครงการอะไร ที่ต้องการความรวดเร็วและต้องการงบประมาณ

 ของการสนับสนุนเรื่องนี้ ให้นำเรื่องมาให้ผม ซึ่งโครงการของจังหวัดชลบุรีจะมีท่าน

 ดร.เพ่ง และผม เป็นกรรมการร่วมกัน ก็จะสามารถนำเข้าไปสู่ที่ประชุมได้

นายณรงค์ บุญบรรเจิดศรี - ถ้าจะทำโครงการฝึกทักษะด้านภาษา ให้กับชาวบ้าน ให้กับชุมชน ไม่ทราบว่าจะได้

 นายกเทศมนตรี ไหม

นายประสิทธิ์ เงินชัย - เรื่องของการศึกษา ตอนนี้ประชุมอยู่ที่เทคนิคบ้านอำเภอ ได้มีการผลักดันมากๆ

ที่ปรึกษานายกเทศมนตรี ให้เทคนิคบ้านอำเภอเป็นแหล่งผลิตบุคลากร ผลิตแรงงานให้กับ EEC โดยตรง และได้

 มีการเปิดการสอนเกี่ยวกับเทคนิคการบินที่บ้านอำเภอ เปิดวิชานี้ขึ้นมาโดยเฉพาะ

 เพื่อที่จะพัฒนาคนไปทำงานกับสายการบินต่างๆ ไม่ว่าช่าง ไม่ว่าเจ้าหน้าที่ภาคพื้นดิน

 เจ้าหน้าที่อิเลกทรอนิกต่างๆ รองรับเลย ตอนนี้อยู่ในช่วงตกลงกันอยู่

นายณรงค์ บุญบบรเจิดศรี - ถ้าไม่มีใครจะเพิ่มเติม ก็ขอฝากทุกท่านติดตามเรื่องที่ได้นำมาประชุมด้วย งานต่างๆ

 นายกเทศมนตรี ได้ประชุมกันไป ก็ขอให้ถือปฏิบัติตามวัตถุประสงค์อย่างที่ตั้งใจไว้ให้สำเร็จ ก็ใช้เวลามา

 สมควรแล้วขอขอบคุณทุกท่านที่มาร่วมประชุมในวันนี้ ขอปิดการประชุม

เลิกประชุมเวลา ๑๑.๓๐ น

 (ลงชื่อ) ผู้บันทึกรายงานการประชุม

 (นางสาวพิชญาปภา คุมพเศวต)

 ผู้ช่วยเจ้าพนักงานธุรการ

 (ลงชื่อ) ผู้บันทึกรายงานการประชุม

 (นางธัญญ์ชยา ด่านสมบูรณ์)

 เจ้าพนักงานธุรการปฏิบัติงาน

 (ลงชื่อ) ผู้ตรวจรายงานการประชุม

 (นางบังอร นิ่มบุญ)

 หัวหน้าฝ่ายอำนวยการ รักษาราชการแทน

 หัวหน้าสำนักปลัดเทศบาล